text: өтеген батыр көшесі алматы қаласы әуезов ауданында орналасқан көше. райымбек даңғылынан басталып, шаляпин көшесіне дейінгі аралықта созылып жатыр. төле би, жұбанов, қуанышбаев көшелерін қиып өтеді. көшенін ұзындығы 2500 метр. көшеге қазақ жерін басқыншылардан азат етуде, абылай хан бастаған жоңғарларға қарсы жорықтарда қайсарлық танытқан батырлардың бірі өтегеннің есімі берілген (алматы қаласы әкімінің 06.09.1999 802 шешімі бойынша). өтеген батыр (1699-1771) жамбыл облысында дүниеге келген. бұрынғы атаулары: а) 2-ші златоустовская; ә) мате залка көшелері.